গতকাল (বুধবার) একজন জঙ্গি সদস্যকে আটকের পর তার দেয়া তথ্য অনুযায়ী রাত থেকে অভিযানে নামে পুলিশ। শাহ আলী থানাধীন মিরপুর ১ এর (রোড ৯, সেকশন এ) একটি ৬ তলা ভবনে রুদ্ধশ্বাস অভিযান চালায় পুলিশ। অভিযানের শুরুতে বাসায় আইন-শৃঙ্খলা বাহিনী ঢোকার চেষ্টা করলে বোমা মেরে বাসা উড়িয়ে দেওয়ার হুমকি দেয় জঙ্গিরা। এক পর্যায়ে দু’টি গ্রেনেডের বিস্ফোরণও ঘটান তারা। তবে এতে হতাহতের কোনো ঘটনা ঘটেনি। সকাল ১১টার দিকে হাই প্রোফাইল এই অপারেশনে আনা পুলিশের স্পেশাল টিম সোয়াত, সাথে যোগ দেয় র‌্যাব।